钦定古今图书集成/明伦汇编/氏族典/第338卷 > 刘几
## 钦定古今图书集成/明伦汇编/氏族典/第338卷 > 刘几

按《宋史刘温叟传》：“温叟子煜，煜子几，字伯寿，以煜任
为将作监主簿，第进士，范仲淹辟通判邠州。孙沔荐
其才，换如京使，知宁州。侬智高犯岭南，几上书愿自
效，以为广东、西捉杀。道闻蒋偕、张忠战没，疾驰至长
沙，见狄青大战于归仁铺，几以右军搏斗，自辰至巳，
胜负未决。几言于青，出劲骑五千𢭏其中坚，贼骇溃。”
进皇城使、知泾州。陛见，命领恒州刺史。曾公亮荐之，
为太原、泾原路总管。神宗即位，转四方馆使、知保州，
治状为河北第一，逾六年，即请老。元丰三年，祀明堂，
大臣言几知音，诏诣太常定雅乐，再加通议大夫，卒。
几议乐律最善，以为律主于人声，不以尺度求合。尝
游佛寺，闻钟声，曰：“声澌而悲，主者且”不利。是夕主僧